شه‌فه‌ق نيوز/ ئامار ده‌نگده‌ره‌يل له‌ تووڕه‌يل ته‌له‌فزيۆنييه‌وه‌ باس له‌ سه‌ركه‌فتن جو بايدن ئه‌كه‌ن له‌ ولايه‌ت فێرجينياو كارولايناى باكوور و ئالامباو ئۆكلاهوما و تينيسى واركنسۆ له‌ هه‌ڵوژاردنه‌يل ته‌مهيدى حزب ديموكراتخوازه‌يل و له‌ سێشه‌ممه‌ى گه‌ورا ئه‌را هه‌ڵوژانن كانديد ديموكراتخوازه‌يل و ركابه‌ريكردن دۆناڵد تره‌مپ سه‌رۆك ئه‌مريكا.
بيرنى ساندرز له‌ وڵايه‌ت فيرمونت ك شوون له‌دايگبوينيه‌ و له‌ ولايه‌ت كوالارادو سه‌ركه‌فتن وه‌ده‌سهاورد.
وه‌گووره‌ى هه‌واڵ ميديايه‌يل، ميكڵ بلومبرگ سه‌ركه‌فتن يه‌كه‌م له‌ سامواى ئه‌مريكى وه‌ده‌سهاوردگه‌ له‌ باشوور ئوقيانوس ئارام ك 6 مه‌ندوب گرته‌سه‌ خوه‌ى.
جى باسه‌، ئمجا هه‌رچه‌نى بادن 5 سه‌ركه‌فتن وه‌ده‌سهاورد وه‌رانوه‌ر 2 سه‌ركه‌فن ساندرز تائيسه‌، وه‌لێ شماره‌يگ له‌ ولايه‌ه‌يل ك ناوه‌نده‌يل ده‌نگداينيان به‌سانه‌ له‌ ده‌مه‌و شه‌وه‌كييه‌و، ئاشكراس ك مه‌يل ئه‌را جيگر سه‌رۆك وه‌رين ديرن.
